ועדת הפנים ואיכות הסביבה, כנסת 18, פרוטוקול מספר 246, 2010-07-21 09:30

דוד אזולאי: בוקר טוב, אני מתכבד לפתוח את דיוני ועדת הפנים והגנת הסביבה.

דוד אזולאי: על סדר היום -  הצעת חוק הרשויות המקומיות (ביטול איחוד המועצות המקומיות באקה אל גרבייה וג'ת), התש"ע-2010 של חבר הכנסת גאלב מג'אדלה, חבר הכנסת דוד אזולאי, זבולון אורלב, זאב אלקין, משה גפני, ג'מאל זחאלקה, מוחמד ברכה, עתניאל שנלר, טלב אלסאנע, יואל חסון, אחמד טיבי, מגלי והבה, סעיד נפאע, חנן זועבי, חנא סוויד, דב חנין, עפו אגבאריה, איברהים צרצור ומסעוד גנאים.

דוד אזולאי: אבקש להוסיף שחבר הכנסת יעקב אדרי ביחד עם מגלי והבה שניהם היוזמים של החוק.

גאלב מג'אדלה: בין הרשימות שהקראת, יש גם מצטרפים יוזמים, אבל אנחנו בעד שכולם יהיו יוזמים.

מוחמד ברכה: יש לי שאלה, מתי המועד האחרון שעל פיו הועדה הקרואה הנוכחית מסיימת את תפקידה על פי חוק?

דוד אזולאי: אני אבקש מהיועץ המשפטי או ממשרד הפנים.

מוחמד ברכה: אחזור.

מוחמד ברכה: מתי המועד האחרון או התאריך האחרון של כהונת הועדה הקרואה הנוכחית על פי חוק.

מוחמד ברכה: מתי היא אמורה לסיים את תפקידה על פי חוק?

דרורי שפירא: מועד הבחירות אמור להיות בנובמבר.

מוחמד ברכה: מה הסמכות של שר הפנים או איפה מסתיימת הסמכות של שר הפנים להאריך את כהונתה של הועדה הקרואה הנוכחית?

דרורי שפירא: אבל שר הפנים כבר קבע מועד בחירות.

גאלב מג'אדלה: מתי שר הפנים ימנה?

יעקב אדרי: הם - - - עד יום הבחירות.

מוחמד ברכה: התשובה מספקת.

דוד אזולאי: רבותיי, אתם שואלים שאלה, אתם יכולים לתרץ מה שאתם רוצים.

דוד אזולאי: יושבים פה יועצים משפטיים, נשמע גם את עמדתם.

דוד אזולאי: בבקשה.

דרורי שפירא: אם זה כרגע לפני הצעת החוק אז יש מועד בחירות.

דרורי שפירא: אם זה כאילו הועדה שתמשיך לפי החוק הזה, אז זה לפי מה שכתוב בחוק.

דרורי שפירא: אני מדברת על הצעת החוק.

אחמד טיבי: מתי נקבעו הבחירות?

הראל גולדברג: סעיף 3(א) לחוק אומר – להצעת החוק, הבחירות למועצות המקומיות התקיימו ביום ג' האחרון שלפני תום 180 הימים מיום התחילה, יום התחילה – הווי אומר תשעה חודשים, היום הבנתי, אם אני מבין נכון.

דוד אזולאי: לא, מיום פרסום ברשומות.

הראל גולדברג: מיום הפרסום ברשומות זה יום התחילה, השר רשאי לקבוע מועד לבחירות האמורות מוקדם או מאוחר ב-90 ימים מהמועד האחרון.

מוחמד ברכה: המצב החוקי הנוכחי שהחוק הזה שאנחנו דנים בו אינו בתוקף.

מוחמד ברכה: אנחנו פועלים על פי הסמכות של שתי הרשויות, ושם שר הפנים מינה ועדה קרואה.

מוחמד ברכה: מתי מסיימת הועדה הקרואה הנוכחית ללא קשר לחוק?

גלעד ארדן: אני חושב שהבנתי את השאלה של חבר הכנסת.

גלעד ארדן: כעיקרון, ועדה ממונה מכהנת עד מועד הבחירות הקרוב ולפחות שלוש שנים.

גלעד ארדן: כרגע נקבע מועד בחירות בנובמבר, בהנחה שהוא יבוטל - - -

מוחמד ברכה: תעזוב את ההנחות.

דרורי שפירא: הוא לא שאל את זה, הוא שאל כרגע.

גלעד ארדן: כרגע הם אמורים בנובמבר לסיים את תפקידם - - -

מוחמד ברכה: הם כבר יותר משלוש שנים?

גלעד ארדן: זה יקבע משרד הפנים.

גאלב מג'אדלה: כן, יותר משלוש שנים.

זיאד עוויסאת: ארבע שנים ושבעה חודשים - קרוב לחמש שנים.

דוד אזולאי: האם השר רשאי להאריך בוועדה קרואה באישור ועדת הפנים?

דרורי שפירא: כן, הוא רשאי להאריך.

אברהים צרצור: האם שר הפנים עומד על דעתו לבצע, לממש, ליישם בחירות בנובמבר 2010 השנה - -

דוד אזולאי: לא, אין שום אפשרות.

אברהים צרצור: למה?

אברהים צרצור: לפי הצעת החוק תחילתו של החוק במאי 2011, באותו תאריך מתחילים לספור לאחור, או תשע חודשים, יש לנו כשנתיים - למה שלא יהיו בחירות בנובמבר 2010?

דרורי שפירא: בפירוקים הקודמים היו אנשים שמכהנים ועשו ועדה מממנה כדי לקיים את הפירוק.

דרורי שפירא: לא הגיוני שאנחנו נעשה בחירות, ואז אנחנו נמנה ועדה ממונה כדי לעשות את הפירוק.

מוחמד ברכה: נדון בסוגיה הזאת.

מוחמד ברכה: העניין של התקופה המקסימלית שקובע החוק לכהונת ועדה קרואה זה כבר מוצה, אנחנו כבר אחרי ארבע שנים.

גלעד ארדן: לא, אבל השר יכול להאריך את זה.

מוחמד ברכה: להאריך עד כמה?

דוד אזולאי: הוא יכול לבחירות, אבל אז הוא הולך כמועצה מאוחדת.

דוד אזולאי: אם אתה רוצה ללכת לבחירות, אתה חייב לפצל את המועצה.

דוד אזולאי: אם אתה מפצל את המועצה - - -

מוחמד ברכה: אני מדבר על המצב החוקי הנוכחי.

מוחמד ברכה: בנובמבר יש בחירות.

דוד אזולאי: המצב החוקי הנוכחי – בנובמבר יש בחירות ויש לשר את הזכות להאריך, לדחות את מועד הבחירות באישור ועדת הפנים.

דוד אזולאי: יתקן אותי היועץ המשפטי אם אני טועה בעניין הזה.

גלעד ארדן: בהתייעצות עם ועדת הפנים.

מוחמד ברכה: בהתייעצות לא באישור.

מוחמד ברכה: השאלה השנייה גם כן למשרד הפנים וליועצים המשפטיים.

מוחמד ברכה: אם החוק הזה מתקבל היום ונכנס לתוקף היום, מהם הזמנים הקבועים בחוק על מנת לבצע אותו.

מוחמד ברכה: זאת אומרת, יש ועדת פירוק - - -

דרורי שפירא: ועדה ממונה היא מכהנת עד שיהיה שם בחירות.

דרורי שפירא: ימונו אנשים נבחרים.

מוחמד ברכה: אבל כדי לבצע את הפירוק, את ההפרדה - - -

אחמד טיבי: הוא מתכוון לזמנים.

אחמד טיבי: הוא רוצה לשמוע ממך לוח זמנים.

דרורי שפירא: סעיף 3 אומר – הבחירות התקיימו ביום ג' האחרון לפני תום 180 הימים מיום התחילה, רשאי השר לקבוע מועד לבחירות האמורות מוקדם או מאוחר ב-90 ימים.

דרורי שפירא: זאת אומרת שזה 180 ועוד אפשרות להאריך ב-90 יום או לקצר.

מוחמד ברכה: או 180 פלוס 90 המקסימום.

מוחמד ברכה: 270 ימים שזה תשעה חודשים.

הראל גולדברג: ברשותכם, נקריא את החלטת ועדת השרים מיום ראשון השבוע.

הראל גולדברג: החלטת ועדת השרים, ברשותכם, אני אקריא את זה מתוך הכתובים.

הראל גולדברג: "מחליפים המשך לועדת השרים" וכו', "לתמוך בהמשך הליכי החקיקה של הצעת חוק הרשויות המקומיות – ביטול איחוד המועצות המקומיות באקה אל גרבייה וג'ת בנוסח שהונח ובאופן שהתקנות יותקנו על ידי שר הפנים ללא צורך בהתייעצות עם נציגי הסתדרות העובדים וללא צורך בקבלת אישור מועדת הפנים והגנת הסביבה של הכנסת.

יעקב אדרי: לא הבנתי.

דוד אזולאי: מי שהיה בישיבה הקודמת יודע במה מדובר.

דוד אזולאי: היות ונציגי ההסתדרות רצו לעגן את ההסכמים של הפורשים גם מה שקשור למכרזים, הם ביקשו לעגן את זה בחקיקה.

דוד אזולאי: אנחנו התנגדנו לעניין הזה, לא מקובל לכבול את ידה של הממשלה מול ההסתדרות בזכויות עובדים.

דוד אזולאי: מה שהצענו, זה כן היה מקובל על משרד הפנים, שתהיה התייעצות עם משרד הפנים לכל מה שקשור לעובדים, וביקשנו שזה יבוא לאישור הוועדה.

דוד אזולאי: אני שומע שהממשלה מתנגדת לסייפא של הנושא הזה.

דוד אזולאי: אני מקווה שלריישא אין התנגדות, זה לא מחייב.

דוד אזולאי: ההתייעצות היא התייעצות בלתי מחייבת, זה מה שעשינו.

דרורי שפירא: העמדה של הממשלה היא שרוצים לעשות את ההליך כמה שיותר יעילה, ומהירה, כמו שנעשה בפעם שעברה ורוצים לתת סמכות לשר לעשות את זה, כמו שנעשה בפעם שעברה, בעצם הממשלה רוצה שהנוסח יישאר כמו שהיה בפעם שעברה לגבי הנושא הזה.

מוחמד ברכה: אני מבין שסעיף 18 על המועד של תחולת החוק היא על דעת המשרד של מאי 2011.

דרורי שפירא: אני מבררת את זה עכשיו.

מוחמד ברכה: כי זה לא מתיישב עם מה שאת אומרת – שמהר ככל האפשר, זה לא מהר ככל האפשר.

דוד אזולאי: אני מבקש לחזור.

דוד אזולאי: יש פה נושא שדיברנו עליו בנושא של הסיכומים עם הסתדרות העובדים.

דוד אזולאי: הסיכום היה שאנחנו נקבע שתהיה התייעצות עם ההסתדרות, ולאחר מכן להביא את הסיכום לאישור ועדת הפנים.

דוד אזולאי: זה מה שהסכמנו.

דרורי שפירא: זה אולי מה שהוועדה החליטה, אבל משרד הפנים הביע את עמדתו, התנגדותו, וגם אני מבינה שהחלטת הממשלה היא להתנגד לזה.

דוד אזולאי: עמדת הממשלה היא להתנגד לכך.

דוד אזולאי: השאלה שלי – אני רוצה להגיע להסכמה בעניין הזה.

דוד אזולאי: אני רוצה שתהיה התייעצות עם ההסתדרות, ואני לא מבין למה הממשלה מתנגדת שזה יהיה בהתייעצות - - -

מרגלית בוטרמן: אנחנו מתנגדים לכך שזה ייכנס לתקנות.

דוד אזולאי: לא ייכנס לחקיקה.

דוד אזולאי: אני מבקש רק דבר אחד – שהסיכום יובא לאישור ועדת הפנים.

מרגלית בוטרמן: אתה מגביל אותנו מבחינת שיקול הדעת - זה סותר את החלטת הממשלה.

יעקב אדרי: נחליט בניגוד להחלטת הממשלה לא יקרה כלום.

דוד אזולאי: זה קצת רגיש הפעם.

דוד אזולאי: אנחנו נמצאים באיזשהו סד של זמן, זה לא פשוט.

יעקב אדרי: אולי עד להצבעה תגיעו להסכמות.

דוד אזולאי: קודם כל ללכת עם הממשלה בעניין הזה, אחרת הממשלה תהיה בעלת - - -

מרגלית בוטרמן: אני רוצה לומר לחבר הכנסת אדרי, אנחנו בעצם הולכים על המתווה, אותו מתווה שנעשה באיחוד של הרשויות ואותו מתווה שנעשה בעת הפירוק של דליית אל כרמל ו- - -     	במתווה שנעשה באיחוד של הרשויות, היה סכסוך קיבוצי, ההסתדרות טענה כל מיני טענות, ובית הדין הארצי לעבודה אמר לנו -  אנחנו ישבנו עם ההסתדרות במשך כמה חודשים, העברנו טיוטות, עמדנו על סף חתימה של הסכם.

מרגלית בוטרמן: אני לא יודעת למה ההסכם לא נחתם, כי יצאתי לחופשת לידה, אבל ההבנות שגובשו עם ההסתדרות, אני דאגתי שהם ירוכזו בחוזר מנכ"ל, ואנחנו פעלנו על פיהם, על אף שההסתדרות לא חתמה איתנו על הסכם, ולמעשה היא לא קיימה את ההתחייבויות שלה לגבי עובדים מיותרים וזה חלק מהבעיה ברשויות באיחוד.

מרגלית בוטרמן: אנחנו עמדנו בהתחייבות שלנו בעל פה, שוב, בהסכם לא חתום, בטיוטות שלנו כלפי ההסתדרות, לגבי ההבנות שהגענו איתם אליהם.

מרגלית בוטרמן: במסגרת ביטול איחוד, ושני הביטולים הקודמים הלכנו על אותו מתווה.

מרגלית בוטרמן: אין שום סכסוך קיבוצי, לא רק שאין תביעות משפטיות של עובדים פרטניים שחושבים שהם נפגענו, וזה זכותם לתבוע, וזה תמיד יהיה, בכל הסדר שלא תעשה גם בהסכם עם ההסתדרות, יהיו עובדים שבאופן אישי ייפגעו מאותו הסדר, כי הרי אתה לא יכול לצפות את כל האפשרויות.

מרגלית בוטרמן: אבל אין שום סכסוך קיבוצי שההסתדרות הגישה לגבי המתווה.

מרגלית בוטרמן: אני חושבת שזה אומר משהו לגבי המתווה, כי אם ההסתדרות היתה חושבת שיש כזאת פגיעה חמורה של עובדים, מן הסתם היתה מגישה תביעה לבית הדין לעבודה.

דוד אזולאי: הם הגישו תביעה.

דוד אזולאי: מה שאני מציע - הוועדה פונה ומבקשת ממשרד הפנים לקיים התייעצות עם ההסתדרות החדשה בכל מה שקשור לזכויות העובדים.

דוד אזולאי: בזה אני חושב שענינו גם על הדרישה של הממשלה וגם על בקשת ועדת הפנים.

גאלב מג'אדלה: חבל על כל הויכוח כי יש הסכם קיבוצי מחייב מעל הכל, לכן חבל.

דוד אזולאי: סיכמנו את הנושא והוא מקובל על כולם.

דוד אזולאי: אני רוצה להעמיד להצבעה.

אחמד טיבי: יש סעיף חדש פה.

מוחמד ברכה: כל הדיון בהתחלה כדי להגיע לעניין הזה.

אחמד טיבי: תחילתו של חוק ביום 1 במאי 2010 במקום 1 באוגוסט 2011 ובמקום מה שאמרת בישיבה הקודמת 1 לינואר 2011.

אחמד טיבי: המספר הזה לא נכתב אלא נאמר, נזרק התאריך.עכשיו אנחנו לקרוא שזה במאי 2011, כלומר, זה יהיה שנה ותשעה חודשים.

אחמד טיבי: יש כאלה שאומרים עדיף להשאיר את האיחוד אדוני.

מוחמד ברכה: בעצם המועד המוקדם ביותר של הבחירות יהיה בחורף 2012.

דוד אזולאי: התאריכים האלה לא המצאתי אותם, זאת הצעה של הממשלה.

יעקב אדרי: בשביל מה?

יעקב אדרי: אתה ידעת מזה?

דוד אזולאי: דיברו איתי - 2011 לא 2015.

מוחמד ברכה: מאי 2011, הבחירות יהיו בחורף 2012.

דוד אזולאי: רבותיי, זה מה שסוכם.

אחמד טיבי: אף אחד לא הזכיר את התאריך הזה, אני הייתי בישיבה.

אחמד טיבי: הוזכר 1 לינואר 2010.

דוד אזולאי: אפשר לבדוק את זה בפרוטוקול, זאת לא המצאה שלנו.

דוד אזולאי: ודאי נדון הנושא הזה.

אברהים צרצור: האם יש אפשרות לקצר את התקופה הזאת של תחילתו של החוק.

אברהים צרצור: 1 לינואר 2011, למשל, זה מקובל.

אברהים צרצור: לא מקובל.

אברהים צרצור: יש אפשרות גם לקצר.

דוד אזולאי: במקום מאי 2011.

אחמד טיבי: 1 לינואר 2011.

אחמד טיבי: אבל מי שחצי שנה יותר?

גאלב מג'אדלה: זה הרע במיעוטו.

דוד אזולאי: יש הסכמה של משרד האוצר, משרד הפנים, זה התאריך שהם קבעו, אני לא קבעתי את זה.

דוד אזולאי: אם אתם רוצים לפתוח את זה, אין בעיה, קחו על עצמכם את כל הסיכונים.

דוד אזולאי: אני אומר את זה, ואני חושב אם אתם שואלים את דעתי, אגיד מה אני מציע.

דוד אזולאי: בואו נאשר את מה שכתוב פה, תמיד אפשר לפנות לשר, תמיד לשר יש את האפשרות להקדים בחירות.

אברהים צרצור: מועד תחילת החוק זה משרד הפנים ומשרד האוצר.

דוד אזולאי: משרד הפנים.

יעקב אדרי: אבקש הפסקה להתייעצות סיעתית.

דוד אזולאי: אין בעיה.

דוד אזולאי: הרעיון של התייעצות מקובל עליי.

מוחמד ברכה: לפני ההתייעצות הסיעתית, אדוני היושב ראש, מה הרציונל שהינחה את המשרד לקבוע את ה-1 במאי כמועד תחולת החוק - למה?

מוחמד ברכה: מה זה עניין של כבוד?

מוחמד ברכה: עניין של פיקטיביות?

מוחמד ברכה: הרי החוק קבע שישה חודשים ועוד שלושה על מנת לממש את הפירוק, למצות את התהליך הפרוצדוראלי כדי למשש את הפירוק.

מוחמד ברכה: למה בנוסף לתשעה חודשים קובעים עוד שנה - עשרה חודשים, מה קרה?

יעקב אדרי: אני אתמוך בכם ואגיד לכם מה הסכנה.

אדריס מוואסי: הכל אישי, אתם מתנהגים כמו - - -

דוד אזולאי: יש לי בקשה אליכם, צאו החוצה לחמש דקות, אני מבקש שתקיימו  התייעצות מקצועית, תחזרו אלינו.

דוד אזולאי: היום רק חברי כנסת ידברו, אף אחד לא.

יעקב אדרי: אני רוצה לומר דבר אחד, כאשר מושכים את הזמן יש לזה מחיר, ואני אסביר.

יעקב אדרי: כשהעובדים וכשהציבור יודע שהוועדה הזאת צריכה להתפרק בעוד שלושה חודשים, הם התייחסו לזה לעוד שלושה חודשים ושישה ותשעה - ככל שנאריך הנזק לעיר ולאיחוד ולפירוק הנכון יהיה יותר גרוע, כי אנחנו מבינים מה זה כאשר כולם יודעים שהולכים לסיים, ויודעים תאריך על פי חוק וכו', אנחנו עושים נזק אדיר לעניין ואנחנו רוצים לעשות את זה בצורה נכונה, ככל שתאריכו הנזק יותר גדול לשני היישובים.

הראל גולדברג: כנציג משרד המשפטים, אני חושב שאתה צודק חבר הכנסת אדרי, העניין הוא שזו בקשה של שר הפנים.

אברהים צרצור: תנסו לשכנע אותו.

גאלב מג'אדלה: זה התביעה, זה לא הבקשה.

דוד אזולאי: בין היתר תשאלו שאלה נוספת - האם יש בחוק אפשרות שהשר יוכל להקדים את מועד הבחירות מעבר לאמור כאן, יש אפשרות כזאת?

דוד אזולאי: תבדקו.

גאלב מג'אדלה: אם זה בסמכותו.

מוחמד ברכה: אם תחולת החוק קבועה ל-1 הוא לא התייחס לחוק הזה כאילו שהוא בתוקף.

דוד אזולאי: שאלתי שאלה - תאריך שקבעו האם השר יכול להקדים?

מוחמד ברכה: לא יכול להקדים תחולת החוק אלא בשינוי החוק.

אברהים צרצור: תנסו לקצר ל- 1 לינואר זה מקובל, שיקצר את זה למה לא?

מוחמד ברכה: אני מבקש תשובה אינפורמטיבית.

מוחמד ברכה: בן כמה יושב ראש הועדה הקרואה הנוכחית מר ולד?

מוחמד ברכה: אני רוצה תשובה.

דוד אזולאי: אני מכריז על רבע שעה הפסקה.

דוד אזולאי: בבקשה.

דוד אזולאי: (הישיבה נתחדשה בשעה  10:30)

דוד אזולאי: רבותיי, אני פותח את ישיבת הפנים והגנת הסביבה - המשך הדיון בהצעת חוק הרשויות המקומיות, ביטול באקה וג'ת, לאחר דין ודברים עם היועצים המשפטיים עם שר הפנים, כבר הסכמתי ואביא בפניכם את ההצעה שסיכמתי עם היועצים ועם שר הפנים, שהתחולה של החוק תהיה בעוד 3 חודשים, זה אומר ב-1 בנובמבר 2010, והבחירות יהיו ב-1 לנובמבר - לכל המאוחר 1 בנובמבר 2011.

קריאות: רב תודות.

דוד אזולאי: אני מבקש מאדוני.

גלעד ארדן: מועד התחילה ב-1 בנובמבר 2010, בסעיף 3א במקום 180 ימים פלוס מינוס 90, יהיו  270 ימים פלוס מינוס 90.

דוד אזולאי: הדברים ברורים.

דוד אזולאי: רבותיי, אני מבקש לפני ההצבעה להודות לצוות של הוועדה, שבעיצומו של יום תשעה באב אתמול עבדו כולם ללא יוצא מן הכלל.

דוד אזולאי: בשמכם אני רוצה להודות לשוש, לגלעד, שפשוט אתמול שיגעתי אותם בנושא הזה.

דוד אזולאי: מגיעה להם מילה טובה, ובשמכם אני מאוד מודה לכם ומאוד מעריך את מה שעשיתם.

אחמד טיבי: כל הכבוד, בשם כולנו רוצים להודות לך על הליך מזורז קואופרטיבי.

דוד אזולאי: תודה רבה.

אחמד טיבי: אומר זאת במליאה.

הראל גולדברג: לגבי הנוסח שהוצע על ידי הלשכה המשפטית - בסעיף 4 אנחנו מבקשים להשאיר "ולכל זכות", הערה בעקבות פסיקת בית המשפט.

הראל גולדברג: לגבי סעיף 9 אני מבקש לבטל וגם לגבי סעיף 17 להוריד את התיקונים של אישור ועדת הפנים בהתאם להחלטת הממשלה.

דוד אזולאי: פנייה של ועדת הפנים נשארת לפרוטוקול.

דוד אזולאי: אני מדגיש, הוועדה פונה ומבקשת ממשרד הפנים לקיים התייעצות עם ההסתדרות בכל מה שקשור לזכויות העובדים.

דוד אזולאי: תודה.

דוד אזולאי: רבותיי, מי בעד הצעות החוק כפי שהוקראה עם התיקונים שנאמרו עכשיו – הצעת חוק הרשויות המקומיות (ביטול איחוד המועצות המקומיות באקה אל גרבייה וג'ת), התש"ע-2010, מי בעד?

דוד אזולאי: 4 אין מתנגדים.

דוד אזולאי: מי נמנע?

דוד אזולאי: אין נמנעים.

דוד אזולאי: הצבעה     בעד הצעת חוק הרשויות המקומיות (ביטול איחוד המועצות המקומיות באקה אל גרבייה וג'ת), התש"ע-2010 - 4 נגד – אין נמנעים – אין הצעת החוק נתקבלה ועוברת לקריאה שנייה ושלישית.

דוד אזולאי: לפיכך ההצעה עוברת לקריאה שנייה ושלישית.

דוד אזולאי: תודה רבה.

דוד אזולאי: אני מודה לכם.

אדריס מוואסי: אני רוצה להודות לכל חברי הכנסת שטרחו ועמלו להגעת החוק הזה לקראת סיום.

אדריס מוואסי: תודה רבה לכם.